Philippe Gilbert
Dr Philippe Gilbert (* 5. Juli 1982 z Verviers) isch e belgische Velorennfahrer.

Karriere 
Dr Philippe Gilbert het si Brofikarriere 2003 bim Team La Française des Jeux aagfange. Scho in sim erste Johr as Brofi het er e Siig gha, won er die nüünti Etappe vo dr Tour de l’Avenir gwunne het. 2004 isch er Siiger bi dr dritten Etappe vo dr Tour Down Under gsi und het Paris-Corrèze gwunne. Im Johr 2005 het er die zwäiti Etappe vo dr Middelmeer-Rundfahrt gwunne, und denn isch er Erste im Gsamtklassemänt bi dr Tour du Haut Var worde. En witere Erfolg isch si Siig bi dr zwäite Etappe vo de Vier Dääg vo Dünkirche gsi. Usserdäm het er d Trophée des Grimpeurs überchoo.

2005 het dr Gilbert zum erste Mol bi dr Tour de France mitgmacht und het dr fümft Blatz bi dr nüünte Etappe ghoolt, won er im Sprint vom Peloton Zweite hinder em Stuart O'Grady worde isch. 2009 het er innerhalb vo nume zäh Dääg (8. Oktober bis 17. Oktober) mit dr Coppa Sabatini, Paris-Tours, em Giro del Piemonte und dr Lombardei-Rundfahrt vier aagsehni Eidgag-Radrenne gwunne, drunder zwäi Klassiker.

In dr Saison 2010 het dr Gilbert dr erst Siig für sini Mannschaft bim Amstel Gold Race gholt. Witeri Erfolg in dere Säson si d Etappesiig bi dr Vuelta a España und bi dr Belgie-Rundfahrt gsi. Er het au no dr Giro del Piemonte gwunne und no einisch d Lombardei-Rundfahrt.

2011 isch dr Philippe Gilbert bim Pfiil vo Brabant Erste worde und wie im Johr vorh'r au bim Amstel Gold Race.  2011 het er, as zwäite Fahrer überhaupt, äins noch em andere die drei Ardenne-Früehligsklassiker Amstel Gold Race, La Flèche Wallonne und Lüttich–Bastogne–Lüttich gwunne und Etappesiig bi dr Algarve-Rundfahrt, em Tirreno-Adriatico und bi dr Monte Paschi Eroica gholt. Er isch au no belgische Mäister im Stroosserenne worde und bi dr Tour de France het er die ersti Etappe gwunne.

Erfolg (Uszug) 
2003
 äi Etappe Tour de l’Avenir

2004
 Paris–Corrèze
 äi Etappe Tour Down Under

2005
 äi Etappe Mittelmeer-Rundfahrt
 Gsamtklassemänt Tour du Haut Var
 Trophée des Grimpeurs
 äi Etappe Vier Dääg vo Dünkirche
 Polynormande

2006
 Siiger vom Coupe de France
 Grand Prix de Wallonie
 Grand Prix de Fourmies
 äi Etappe Eneco Tour 
 äi Etappe Critérium du Dauphiné Libéré
 Omloop Het Volk

2007
 äi Etappe Tour du Limousin

2008
 Trofeo Mallorca
 Trofeo Sóller
 Omloop Het Volk
 Le Samyn
 Paris–Tours

2009
 äi Etappe Giro d'Italia
 äi Etappe und Gsamtklassemänt Ster Elektrotoer
 Coppa Sabatini
 Paris–Tours
 Giro del Piemonte
 Lombardei-Rundfahrt

2010
 Amstel Gold Race
 äi Etappe Belgie-Rundfahrt
 zwei Etappen Vuelta a España
 Giro del Piemonte
 Lombardei-Rundfahrt

2011
 äi Etappe Algarve-Rundfahrt
 Monte Paschi Eroica
 äi Etappe Tirreno–Adriatico
 Pfiil vo Brabant
 Amstel Gold Race
 La Flèche Wallonne
 Lüttich–Bastogne–Lüttich
 äi Etappe und Gsamtklassemänt Belgie-Rundfahrt
 äi Etappe und Gsamtklassemänt Ster ZLM Toer
  Belgische Mäister - Stroosserenne
 äi Etappe Tour de France
 Clásica San Sebastián
 äi Etappe Eneco Tour
  Belgische Mäister - Äinzelzitfahre
 Grand Prix Cycliste de Québec
 Grand Prix de Wallonie

Mannschafte 
 2002 La Française des Jeux (Stagiaire)
 2003 bis 2004 Fdjeux.com
 2005 bis 2008 La Française des Jeux
 2009 Silence-Lotto
 2010 bis 2011 Omega Pharma-Lotto
 2012 BMC Racing Team

Weblingg 

 Offizielle Website (Französisch)
 
 

Velorennfahrer (Belgie)
Belgier
Maa
Läbigi Person